Metastrangalis

Metastrangalis er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore, slanke, blanke, mørke trebukker, dekkvingene gjerne med gule tegninger. Antennene er tynne, omtrent så lange som kroppen. Hodet er noe snuteformet forlenget, med utstående fasettøyne. Pronotum er klokkeformet med en smal, innsnørt "hals", dekkvingene er avsmalnende bakover. Beina er ganske lange, lårene noe klubbeformet fortykkede.

Levevis 
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er kjent fra Kina og Taiwan.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Metastrangalis Hayashi, 1960
 Metastrangalis albicornis (Tamanuki, 1943)
 Metastrangalis ochraceoventra (Gressitt, 1935)
 Metastrangalis plavilstshikoviana (Heyrovský, 1934)
 Metastrangalis thibetana (Blanchard, 1871)
 Metastrangalis uenoi Chou & N. Ohbayashi, 2007

Kilder 
 Cerambycidae of the World - Lepturini

Eksterne lenker 
 
 
 Bildegalleri 

Lepturinae
Biller formelt beskrevet i 1960
Dyr formelt beskrevet av Masao Hayashi